זכריהו עלעפאנט

קליין|הרב זכריהו עלעפאנט
קליין|ר' זכריהו עלעפאנט'ס חתימה
קליין|די מצבה
רבי זכריהו עלעפאנט אדער זכריה עלעפאנט (אונגאריש: Zoltan Elefánt, ענגליש: Sol Elefant;11טן פעברואר 1886, קאראס, אונגארן - יוני 1957 ניו יארק) איז געווען א מחבר-ספרים, פארלעגער און מוכר ספרים.

לעבנס געשיכטע

רבי זכריהו עלעפאנט איז געבוירן געוואָרן אין דער שטאט קאראס, אונגארן, צו זיין פאטער הרב דב בעריש עלעפאנט, און זיין מוטער מרת באווא (געב׳ אייזנבערגער). ער איז אויפגעוואַקסן אין א חסידישער סביבה.  אלס בחור פלעגט ער לערנען אין דער ישיבה אין סיגעט און אנדערע ישיבות.

א פאר יאר פאר דער ערשטער וועלט קריג, האט ער פארהייראט זיין פרוי, שרה (געב' כהנא, פון פוילן), וואס איז געווען מיוחס צו בעל קונטרס הספיקות. זיין עלטסטער זון, אליה, איז געבוירן געוואָרן אין 1913, אין טשעכאסלאוואקיי.

אין 1923 האט ער מיט זיין ווייב און דריי קינדער זיך געצויגן קיין ניו יארק, אמעריקע. 

אין ניו יארק, האט ר' זכריה געעפנט א קליינעם ספרים געשעפט אויפן לאוער איסט סייד, 40 קאנאל סטריט, און פארקויפט "כתבי-יד יקרי-המציאות" און ספרי-תורה אויכעט.  

אין שנת תרח"ץ האט ער געדרוקט מיט זיין פאטער, הרב דב בעריש עלעפאנט, זיין פאטער'ס רבי'ס (רבי חיים הערש מאנהיימער) ספר, שו"ת "עין הבדלח" . נאָך זיין פאטער'ס פטירה האט ער געדרוקט נאך איין ספר "עין הבדולח" (שיעורים על הש"ס) אין ה'תש"ד.

די ישראל נאציאנאלע ביבליאטעק האט צוויי כתב־יד׳ן מיט זיין שטעמפל, וואס שטאמען פון ר' זכריה'ס פריוואטער ביבליאטעק.

ספרים געדרוקט געווארן דורך "הוצאת זכריהו עלעפאנט"
 שו"ת עין הבדולח - ה'תרצ"ח
 עין הבדולח : חידושים על סוגיות הש"ס, עין הבדולח - שיעורים על הש"ס - ה'תש"ד.
 חידושי הר"ן - מס' ראש השנה - ה'תש"ו. 
 חידושי הר"ן - מסכת גיטין - תש"ו
 חידושי הר"ן - מס' עבודה זרה - ה' תש"ו.
 ר' ידעיה בן אברהם הפניני הבדרשי, בחינות עולם, פארטייטשט אויף ענגליש - 1951

 רעפערענצן 

 וועבלינקען
עין הבדולח : חידושים על סוגיות הש"ס, ניו יורק, ארה"ב: הרב זכריהו עלעפאנט, 1944.
רבי יקותיאל יהודה גרינוואלד, כל בו על אבילות, כרך א, ניו יוארק תש"ז, בלאט 380: "ידידי הרה"ח ר' זכריהו עלעפאנט מברוקלין כתב לי, וזה לשונו 'הנה הרבה פעמים באים אלי אנשים כדי לכתוב להם נוסח על מצבות, ועשיתי לעצמי גדר להוכיחם ולהגיד להם שאסור לחרות על האבן יום הפטירה במנין השנים שמונים נוצרים... מאד אני מתפלא על הרבנים הגאונים בפה שאין אחד מהם פוצה פה ומצפצף על הנבלה הזאת להוכיח את משפחת הנפטר ולהורות להם הדרך למחוק מהמצבה חשבון השנים...'".
  רבי יקותיאל יהודה גרינוואלד, כל בו על אבילות, כרך ב, ברוקלין תשי"א, בלאט 147.

 ד״ר יוחנן כהן־ישר, "ספר חדש של פרופ׳ נהר על המהר״ל", המעין (תשרי תשכ"ז), כרך ז, גליון א, בלאט 78, לערך (א74), דערציילט איבער דער ספר פון ראב״ד ר׳ צבי הירש פרידמן (ברוקלין)פון ה'תשט״ז (1956): "עשרות שנות שבתו של המחבר בארה״ב, לא 'צננו' את התלהבותו ורוח הקרב שלו,  בסידרת הקונטרסים שלו בשם הכללי ״צבי חמד״, מתריע מדי פעם על תקלה מסוימת, או פס״ד שלא כדעתו. הפעם יוצא בקונטרס ל״ד... הקונטרס נערך בתשובה לשאלת תלמידו זכרי׳ עלעפאנט...".

קאַטעגאָריע:רומענישע רבנים
קאַטעגאָריע:קאראס
קאַטעגאָריע:אמעריקאנער רבנים